kardosdrur/scandi-wiki huggingface dataset:
Allround-VM i hurtigløb på skøjter 1893

Verdensmesterskabet i hurtigløb på skøjter 1893 var det fjerde VM i hurtigløb på skøjter og blev afviklet den 13. - 14. januar 1893 på skøjtebanen Museumplein i Amsterdam, Holland med deltagelse af 18 løbere fra Holland, Norge, Sverige og Tyskland. Det var imidlertid det første officielle mesterskab, fordi de tre foregående ikke blev arrangeret af International Skating Union, som først blev stiftet i 1892.

Der blev løbet fire distancer:
 1500 meter
 5000 meter
 500 meter
 10.000 meter
For at vinde verdensmesterskabet skulle en løber vinde tre af de fire distancer.

De tre første distancer blev vundet af hollænderen Jaap Eden, som dermed blev kåret til den første officielle verdensmester i hurtigløb på skøjter, og det var uden betydning at Eden ikke fuldførte den afsluttende 10.000 m-distance.

Dette mesterskab er også historisk, fordi det satte en standard for de distancer, som en allround-konkurrence for mænd efterfølgende kom til at bestå af og pr. 2014 fortsat består af. Ved de tidligere verdensmesterskaber havde man løbet tre eller fire distancer udmålt i miles, men det var første gang, at kombinationen af 500 m, 1500 m, 5000 m og 10.000 m blev løbet til et internationalt mesterskab.

Resultater 

På 1500 m og 500 m-distancerne blev der først løbet indledende heats, hvorefter løberne med de fire bedste tider gik videre til finalen.

  * = Faldt
 DNF = Fuldførte ikke
 DNS = Startede ikke
 NC = Ikke klassificeret
Kilde: SpeedSkatingStats.com

Referencer 

VM i hurtigløb på skøjter
Sport i 1893
Sport i Amsterdam
Mattel

Mattel, Inc. () er en amerikansk legetøjsproducent. Mattel er etableret i 1945 og har hovedsæde i El Segundo i Californien. Koncernens produkter og mærker inkluderer Fisher-Price, Barbiedukker, Monster Highdukker, Hot Wheels- og Matchboxlegetøj, Masters of the Universe, American Girldukker, brætspil, WWE Toys og de tidlige 1980'eres spillekonsoler.
I 2013 var omsætningen 6,34 mia. US $, hvilket gjorde koncernen til verdens største legetøjsproducent. I december 2011 havde Mattel 28.000 ansatte.

Virksomhedens navn er en sammentrækning af Harold "Matt" Matson og Elliot Handler, som grundlagde virksomheden i 1945.

Historie 
Virksomheden er grundlagt i 1945 af Harold "Matt" Matson og Elliot Handler. Handlers hustru, Ruth Handler, blev senere formand for Mattel, det krediterede hun for med etableringen af Barbie-produktlinien i 1959. Efter lanceringen af Barbie-dukkerne, lancerede Mattel en række talende dukker og legetøjsfigurer. Virksomheden havde i 1960'erne stor succes med den talende Chatty Cathy-dukke og See 'N Say-legetøj i 1965, med lanceringen af Hot Wheels-produktlinjen var Mattel i 1968 blevet den største legetøjsproducent i USA.

I 1971 opkøbte Mattel Ringling Bros. Barnum & Bailey Circus for i alt 40 millioner dollars. I 1982 købte Feld-familien cirkusset tilbage.

I 1986 opkøbte Mattel det Hongkong-baserede Arco Toys, som lavede actionfigurer.

I slutningen af 1980'erne blev Mattel valgt af Nintendo som PAL-producent og til markedsføring af Nintendo Entertainment System. Beslutningen blev truffet efter at Nintendo havde haft et fejlslagent forsøg sammen med Atari. Mattel havde tidligere fremstillet Intellivision i 1979 og havde nogen erfaring med konsolspil.

Efter at systemet var blevet en stor succes i Amerika, begyndte Nintendo-systemet at blive udkonkurreret af Sega Master System.

I december 2000 sagsøgte Mattel bandet Aqua, og proklamerede at sangen "Barbie Girl" krænkede varemærket Barbie og gjorde Barbie til et sexobjekt. Søgsmålet blev afvist i 2002.

I 2002 lukkede Mattel sin sidste fabrik i USA, som oprindeligt var en del af Fisher-Price-divisionen, produktionen blev outsourcet til Kina.

I 2007 blev blotlagt en skandale om blyholdigt legetøj. 14. august 2007 tilbagekaldte Mattel over 18 millioner produkter, da overfladerne overskred de amerikanske grænseværdier for bly. Senere i august 2007 blev tilbagekaldt en række produkter med stærke magneter, som kunne være farlige for børn.

Kilder 
14. Kettelkamp, Sean; Chatty Cathy and Her Talking Friends, Schiffer Publishing (1998)

Eksterne henvisninger 

 Mattel
 Vintage Mattel toys
 Mattel Toys Pictures of many toys at Figure-archive.net
 Matchbox Collectors Forum  - The place to discuss anything about the Matchbox brand from inception in 1953 to today
 Matchbox Catalogue  - A comprehensive catalogue of all Matchbox diecast

Etableret i 1945
Virksomheder i Los Angeles
 
Multinationale virksomheder
Lloyd Shapley

Lloyd Stowell Shapley (født 2. juni 1923, død 12. marts 2016) var en amerikansk matematiker og økonom. Han var professor ved University of California, Los Angeles (UCLA). Han har bidraget til udviklingen af matematisk økonomi og ikke mindst spilteori. Han modtog sammen med Alvin E. Roth Nobelprisen i økonomi i 2012 for deres arbejde med "teorien om stabile allokeringer og markedsdesign i praksis". Mange eksperter betragter Shapley som selve personificeringen af spilteori. Medforfatteren Robert Aumann, der selv fik Nobelprisen i økonomi i 2005, udråbte således Lloyd Shapley til "den største spilteoretiker nogen sinde".

Baggrund 

Shapley blev født i Cambridge, Massachusetts som søn af Martha og den kendte astronom Harlow Shapley, der begge kom fra Missouri. Han tjente i anden verdenskrig, hvor han blev hædret med det amerikanske militærs Bronze Star for at knække den sovjetiske vejrkode. I 1948 fik han en bachelor-grad i matematik fra Harvard University. Han arbejdede derpå et år for RAND Corporation, hvorefter han tog en Ph.D.-uddannelse ved Princeton University. I hans Ph.D.-afhandling og opfølgende arbejde optrådte Shapley-værdien og det spilteoretiske begreb kernen første gang. Efter afhandlingen arbejdede han en kort overgang på Princeton University, men vendte så tilbage til RAND Corporation. Her var han ansat fra 1954 til 1981. Fra 1981 var han professor på UCLA.

Forskning 

Shapley har alene eller sammen med andre påvist en række vigtige resultater inden for spilteori, hvoraf en del bærer hans navn. Det gælder således 

 Shapley-værdien, et vigtigt løsningsbegreb i kooperativ spilteori
 Shapley-Shubiks model for forhandlingsvægt
 Bondareva–Shapley-teoremet, der viser, at konvekse spil har en ikke-tom kerne
 Gale–Shapley-algoritmen om "det stabile ægteskabs problem"
 Aumann-Shapley-prissætning
 Harsanyi–Shapley-løsningen
 Snow–Shapley-teoremet for matrix-spil 
 Shapley–Folkman-lemmaet samt teoremet med samme navn

Andre aktiviteter 

I 1950 opfandt Shapley brætspillet So Long Sucker sammen med John Forbes Nash, Martin Shubik og Mel Hausner.

Referencer

Eksterne henvisninger 

 Materiale om Lloyd Shapley på Nobelstiftelsens hjemmeside
 Lloyd Shapleys hjemmeside på UCLA

Nobelprismodtagere i økonomi
Økonomer fra USA
Nobelprismodtagere fra USA
Faglitterære forfattere fra USA
Personer fra Cambridge (Massachusetts)
Sommer-PL

De paralympiske sommerlege et et paraomlympisk stævne, der bliver afholdt hvert fjerde år. Det er et stævne for personer med fysiske og psykiske handicap. Sommer-PL bliver arrangeret af Internationale Paralympiske Komité.

Sommer-PL

Referencer 

Etableret i 1960
Paralympiske Lege
Spraytrip Kolding

Spraytrip Kolding er en bog om graffitikulturen i Kolding, af Rune Lorentsen og Lars Skouboe, fra 2014.

Bogen er skrevet i interview-form og er en fortælling om og en billedlig dokumentation af Koldings graffitihistorie og graffitikultur, fra 1984 til 2014. Omdrejningspunktet i bogen, er den graffiti-tunnel, der blev etableret for byens graffitti-malere i 1989, så malerne havde et lovligt sted at lave deres graffiti. Bogen omhandler et bredt udsnit af de malere, der har været i byen gennem tiderne, for at give et nuanceret og direkte indblik i graffitikulturen og malernes tankegang. Bogen er udgivet i samarbejde med Kolding Stadsarkiv og har et forord af Peter Grønlund, der selv har malet i Koldings graffiti-tunnel.

Referencer 

Litteratur fra Danmark
Litteratur i 2014
The Corrs Unplugged

The Corrs Unplugged er et livealbum af det irske folkrockband The Corrs, som blev udgivet i 1999. Albummet er en del af MTV's Unplugged-serie. Det blev udgivet internationalt, men i en kort periode, var det ikke tilgængeligt i USA før senere. Sangen "No Frontiers" blev sunget af Sharon og Caroline med Jim, der spillede klaver. Det er et cover af Mary Blacks sang, skrevet af Jimmy MacCarthy.

Numrene blev optaget d. 5. oktober 1999 foran et publikum i Ardmore Studios, Co. Wicklow, Ireland, og blev udgivet på CD, DVD, VCD and VHS. Rækkefølgen på sangene på CD-udgivelsen er anderledes end den rækkefølge, som de fremførte dem i, og to sange er ikke med på CD'en, men kun som bonustracks på nogle udgivelser. DVD'en og VHS'en har den originale rækkefølge og er stort set uredigerede men CD-udgaven har fjernet det meste snak imellem numrene..

Spor

CD 
 "Only When I Sleep" (The Corrs, Leiber, Peterson, Shanks) – 4:38
 "What Can I Do?" (The Corrs) – 4:36
 "Radio" (The Corrs) – 4:51
 "Toss the Feathers" [Traditionel] – 3:14
 "Runaway" (The Corrs) – 4:36
 "Forgiven Not Forgotten" (The Corrs) – 5:22
 "At Your Side" (The Corrs) – 4:33
 "Little Wing" (Hendrix) – 4:41
 "No Frontiers" (McCarthy) – 4:28
 "Queen of Hollywood" (Ballard, The Corrs, Deviller, Hosein) – 4:44
 "Old Town (This Boy Is Cracking Up)" (Bain, Lynott) – 3:09
 "(Lough) Erin Shore" [Traditional] – 4:25
 "So Young" (The Corrs) – 4:53
 "Everybody Hurts" (Berry, Buck, Mills, Stipe) – 5:45
 Bonus track – på tysk udgivelse
 "At Your Side" [Remix Version] (The Corrs) – 4:22
 Bonus track – på visse udgivelser
 "Dreams" [Bonus Track] (Nicks) -

DVD og VHS egentlig sætliste 
 "Only When I Sleep"
 "What Can I Do"
 "Radio"
 "Toss The Feathers"
 "Everybody Hurts"
 "Dreams"
 "Runaway"
 "Forgiven Not Forgotten"
 "At Your Side"
 "Little Wing"
 "No Frontiers"
 "Queen Of Hollywood"
 "Old Town (This Boy Is Cracking Up)"
 "(Lough) Erin Shore"
 "So Young"

Personel

The Corrs 
 Andrea Corr – Forsanger, tinwhistle
 Caroline Corr – Trommer, bodhrán, klaver, vokal
 Jim Corr – guitar, keyboard, klaver, vokal
 Sharon Corr – violin, vokal

Featuring 
 Anthony Drennan – guitar, dobro
 Keith Duffy – bass
 The Irish Film Orchestra – Yderligere instrumneter

Hitlister

Referencer 

Unplugged
Livealbum fra 1999
Olietryk (litografi)

Olietryk er en betegnelse for en vis slags farvelitografier, navnlig de næsten altid kunstforladte litografiske gengivelser af mere eller mindre berømte ældre og yngre kunstneres malerier, som navnlig en rørig tysk "kunstindustri" i sidste fjerdedel af 19. århundrede oversvømmede verden med. Olietryk er ganske almindelig litografisk fabriksarbejde, der ved forskellige og oftest ukunstneriske midler under og efter trykningen søger at fremkalde en overfladisk lighed med malede billeder. Maleriernes lærred gengives således tit ved et tegnet og ætset kanevasmønster på stenen, undertiden endda med originalernes penselstrøg efterlignede, og enkelte tykt pålagte farvepartier imiteres ved et svagt relief, som frembringes ved, at de færdige farvetryk presses mod en litografisk sten eller en zinkplade, hvori tilsvarende fordybninger er indgraveret eller ætset. Endelig slås imitationerne på blindramme, lakeres som virkelige oliemalerier og indrammes uden beskyttende glas. Olietryk-industrien er nu fortrængt af andre og mere kunstnerisk forsvarlige reproduktionsmetoder.

Kilde 
 bind 18, side 465, skrevet af faktor Emil Selmar

Se også 

Fiduskunst

Trykning og typografi
Grafik
Olietryk

Olietryk kan være flere ting:

 Olietryk (litografi) − en trykmetode til fremstilling af efterligninger af malerier.
 Olietryk (fotografi) − en fotografisk kopieringsmetode.
 Olietryk (motor) − olietryk i f.eks. bilmotorer.
 Olietrykslampe − en advarselslampe på en bils instrumentbræt, som advarer om for lavt olietryk.
Faktor (trykkeri)

Faktor (latin, fransk: prote, engelsk: overseer) kaldes den fagligt uddannede tillidsmand, der forstår den tekniske ledelse af en større eller mindre del af et bogtrykkeri. I gammeldags betydning er betegnelsen faktor som leder af hele et bogtrykkeris drift gået af brug, idet den tekniske ledelse selv i middelstore bogtrykkerier må specialiseres. Man har både sætter-faktor (fr.: prote des compositeurs, eng.: compositors foreman) og trykker-faktor (fr.: prote de la salle des presses, eng.: foreman of the pressroom), og i store virksomheder over disse ofte en over-faktor, inspektør eller driftsleder (fr.: directeur d’imprimerie, eng.: printing manager). Betegnelsen faktor (fr. facteur) for den handelskyndige selvstændige leder af et faktori er vistnok ude af brug.

Kilde 

 skrevet af faktor Emil Selmar

Stillingsbetegnelser
Ottenstein (Niedersachsen)

Ottenstein er en kommune i den nordvestlige del af Landkreis Holzminden i den tyske delstat Niedersachsen, med 1.185 indbyggere (2012), og en del af amtet Bodenwerder-Polle.

Geografi 
Ottenstein ligger på Ottensteiner Hochfläche oven for Weserdalen mellem naturparkerne Solling og Weserbergland.

Inddeling 
I kommunen ligger ud over Ottenstein landsbyen Lichtenhagen, og bebyggelserne
Sievershagen og Glesse.

Eksterne kilder/henvisninger 

 Officielt websted
Byåsen

Byåsen er en bydel i Trondheim, Norge. Den omfatter en række områder sydvest for byen på skråningen op mod Gråkallen. Alle områderne, som ligger på vestsiden af Nidelven og nord for Granåsen, regnes til Byåsen. Byåsen er præget af forstadsbebyggelse med få virksomheder og få butikker. De fleste som bor her arbejder i andre dele af Trondheim. Trikklinjen Gråkallbanen går gennem Byåsen (endestation på Lian). 

Byåsen er kendt for kvindehåndboldholdet med samme navn, men har også mange kendte langrendstjerner. Tor Arne Hetland er medlem i Byåsen Idrettslag. Ole Einar Bjørndalen, Lars Berger og Frode Estil har tidligere været med i samme klub.

Byåsen har mange populære turområder i Bymarka.

Referencer

Bydele i Trondheim
Vahlbruch

Vahlbruch er en kommune i den nordvestlige del af Landkreis Holzminden i den tyske delstat Niedersachsen, med 417 indbyggere (2012), og en del af amtet Bodenwerder-Polle.

Geografi 
Vahlbruch ligger på Ottensteiner Hochfläche i Weserbergland.

Nabokommuner 
Vahlbruch er den vestligste kommune i Landkreis Holzminden, så mod vest er kommunegrænsen samtidig grænse til delstaten Nordrhein-Westfalen, og der til byen Lügde (Kreis Lippe). Videre (med uret) grænser den tiol byen Bad Pyrmont (Landkreis Hameln-Pyrmont) og Ottenstein, Brevörde og Polle (alle Samtgemeinde Bodenwerder-Polle, Landkreis Holzminden).

Inddeling 
Til kommunen hører ud over hovedbyen Vahlbruch den mod sydøst liggende landsby Meiborssen.

Eksterne kilder/henvisninger 

 Officielt websted
Polle

Polle er en kommune i den nordvestlige del af Landkreis Holzminden i den tyske delstat Niedersachsen, med 831 indbyggere (2012), og en del af amtet Bodenwerder-Polle.

Geografi 
Polle ligger i Weserbergland ved floden Weser, omkring8 km nordvest for Holzminden. Den grænsermod nord til Vahlbruch og Brevörde, mod øst til Bevern mod syd til Heinsen. Mod sydvest og vest grænser den til delstaten Nordrhein-Westfalen, og der byerne Höxter (Kreis Höxter) og Lügde (Kreis Lippe).

Eksterne kilder/henvisninger 

 Officielt websted
Pegestorf

Pegestorf er en kommune i den nordvestlige del af Landkreis Holzminden i den tyske delstat Niedersachsen, med 385 indbyggere (2012), og en del af amtet Bodenwerder-Polle.

Geografi 
I kommunen Pegestorf, der ligger centralt i Weserbergland, ligger landsbyerne Pegestorf og Steinmühle.

Nabokommuner 
Pegestorf grænser mod nord til Hehlen, mod øst til byen Bodenwerder, mod syd til Bevern og mod vest til Brevörde og Ottenstein.

Eksterne kilder/henvisninger 

 Officielt websted
Olietrykslampe

En olietrykslampe er en advarselslampe på instrumentbrættet i en bil eller andet køretøj, som advarer føreren hvis olietrykket i motorens smøresystem er for lavt. Normalt er ethvert køretøj med firetaktsmotor udstyret med en sådan advarselslampe. Hvis lampen lyser konstant er man nødt til at reagere omgående, da motoren ellers kan ødelægges alvorligt på kort tid.

Forhold og mulige årsager til at kontrollampen tændes 
 Lyser konstant
 Oliestand alt for lav
 Oliepumpe defekt
 Olietrykskontakt eller ledninger til denne defekte

 Blinker eller lyser ved kurvekørsel, opbremsning eller acceleration
 Oliestand for lav

 Blinker eller lyser ved lavt omdrejningstal
 Motor meget varm (overophedet)
 Forkert olieviskositet (for tynd)
 Ved ny olietrykskontakt: forkert type
 Løs forbindelse i ledningen eller kombiinstrumentet

 Lyser ikke eller blinker ved tilsluttet tænding og standset motor
 Olietrykslampe defekt
 Olietrykskontakt defekt

 En tidligere motoroverophedning kan have beskadiget olietrykskontakten

Menneske-maskine interaktion
Signallys
Bildele
Jarl Kulle

Jarl Lage Kulle (27. februar 1927 i Truedstorp - 3. oktober 1997 i Roslagen) var en svensk skuespiller, som havde en stor karriere på teateret og på film. Han var i store dele af sin karriere ansat på Dramaten i Stockholm, og Ingmar Bergman var en af de instruktører, der flittigt brugte Kulle på både film og teater. Han havde en glimrende sangstemme og spillede således også musicals, fx professor Higgins i My Fair Lady i 1959.

Blandt de film, Kulle medvirkede i, kan nævnes Bergmans Sommernattens smil (1955) og Fanny og Alexander (1982), og af danske film medvirkede han i Pigen og pressefotografen (1963) og Babettes gæstebud (1987).

Eksterne henvisninger 
 

 

Skuespillere fra Sverige
Optimisme

Optimisme er en indstilling til at tro på en positiv udvikling i en bestemt sag eller i al almindelighed

Livsfilosofi
Følelser
Mega Brands

Mega Brands, Inc. tidligere Mega Bloks, Inc., () er en børsnoteret canadisk legetøjsproducent. Mega Bloks er navnet på deres mest populære produkt, en produktlinje af konstruktionslegetøj, andre produktmærker er Mega Puzzles, Board Dudes og Rose Art. Mega Brands, Inc. distributerer en række af legetøj, puslespil og håndværksbaserede produkter. Virksomheden har hovedsæde i Montreal og har omkring 1.700 ansatte.
Mega Brands er nr. 2 i verden inden for konstruktionslegetøj (efter LEGO), hvilket 28. marts 2014 fik Mattel til at opkøbe Mega Brands.

Historie 
Virksomheden er grundlagt i 1967 som grundlagde Ritvik Toys, Inc. (et ord der er en sammentrækning efter grundlæggerne Rita og Victor) af Victor Bertrand og hans hustru Rita. Ritvik Toys blev 30 juni. 1998 sammenlagt med Ritvik Holdings Inc. 19. marts 2002 blev virksomhedens navn ændret fra Ritvik Holdings Inc. til Mega Bloks, Inc. Grundlæggernes sønner Vic Bertrand Jr. og Marc Bertrand arbejder i virksomhedens ledelse.

15. juni 2006 efter overtagelsen af flere mærker som ikke associeres med konstruktionslegetøj, skiftede virksomheden igen navn, denne gang fra Mega Bloks, Inc. til Mega Brands, Inc.

Mega Brands har licensrettigheder til at fremstille Thomas the Tank Engine, Hello Kitty, videospillet Need for Speed, Halo, World of Warcraft, Barbie, Hot Wheels, Skylanders: Giants og Call of Duty.

28. februar 2014 bekendtgjorde Mattel, Inc. at de havde opkøbt Mega Brands, Inc. for i alt ca. 460 mio. US $.

LEGO-retssagerne 

LEGO-koncernen har flere gange sagsøgt Mega Bloks, Inc. i retssale rundt omkring i verden, med begrundelsen at Mega Bloks' brug af "studser og rør" til samling af brikkerne er en overtrædelse af LEGOs varemærker. Generelt set har søgsmålene været uden succes, fordi at det funktionelle design betragtes som et spørgsmål om patentrettigheder snarere end varemærke og alle relevante LEGO-patenter er udløbne. I en af af afgørelserne fra 17. november 2005 giver Supreme Court of Canada ret til fortsat at sælge Mega Bloks i Canada. En lignende beslutning blev truffet i Den Europæiske Unions prøvedomstol den 12. november 2008.

14. september 2010 afgjorde Europadomstolen at det otte-tappede design på den originale LEGO-klods "snarere fungerer som en teknisk funktion og dermed ikke kan registreres som et varemærke".

Referencer 

Kilder
 KIRKBI AG and LEGO CANADA INC. v. RITVIK HOLDINGS INC 
 Mega Bloks Prospectus for 2002 share offering
 Press release.  Link to the announcement of the agreement by which Mega Brands, Inc. began using software developed by Aras Corporation.
 Lego loses long EU trademark battle with Montreal's Mega Brands September 14, 2010  Montreal Gazette Business Blogs
 Blok City - A Mega Bloks reference site detailing old and new sets.
 Bricker - Mega Bloks reference site for set information and reviews aggregator.
 The Bloks Forum - An online discussion forum for fans of Mega Bloks and other construction toy brands.

Eksterne henvisninger 

 

Legetøjsproducenter fra Canada
Etableret i 1967
Konstruktionslegetøj
Mattel
Montreal
East China Normal University

East China Normal University (ECNU; forenklet kinesisk: 华东师范大学; pinyin: Huádōng Shīfàn Dàxué) er et anset universitet beliggende i Shanghai, Kina. Universitetet blev grundlagt den 16. oktober 1951. Det er opkaldt efter skrifttegnsforkortelsen for Huashida.

Eksterne henvisninger 
 Kinesisk Hjemmeside  
 Engelsk hjemmeside  
 Fransk hjemmeside  

Universiteter i Kina
Inter-Cities Fairs Cup

Inter-Cities Fairs Cup (omtalt "Messeby-turneringen") var en europæisk fodboldturnering der blev afviklet imellem 1955 og 1971.

Som navnet antyder, var turneringen oprettet for at fremme internationale handelsmesser. Venskabskampe blev regelmæssigt afholdt mellem hold fra byer der afholdte store messer, og det var ud fra disse kampe, at turneringen udviklede sig. Den første udgave af turneringen var kun åben for hold fra byer der afholdte messer, og det havde ingen relevans hvor disse hold befandt sig i deres nationale liga. Det behøvedes ikke nødvendigvis at være deciderede klubber – byer med mere end ét hold sendte et udvalgt hold, som f.eks. London, der stillede med holdet London XI. Den første turnering fandt sted i perioden 1955-1958, og den anden fra 1958 til 1960. Derefter blev turneringen afholdt hvert år. Efterhånden blev det normalt, at deltagerne hovedsageligt var deciderede klubhold og ikke udvalgte hold.

Efter 1968 blev turneringen undertiden benævnt Runners-Up Cup, da hold nu skulle kvalificere sig på baggrund af deres placering i den hjemlige liga. I 1971 kom Inter-Cities Fairs Cup under UEFAs vinger, der erstattede den med UEFA Cuppen.

Mange anser Inter-Cities Fairs Cup som forløberen til UEFA Cuppen, men turneringen var ikke arrangeret af UEFA. Derfor anerkender UEFA heller ikke klubbers bedrifter i turneringen som en del af deres officielle europæiske rekordliste, imens FIFA anerkender turneringen som en stor ære.

Finaleresultater

Resultater efter klub

Eksterne henvisninger 

 History  på UEFAs hjemmeside

Referencer 

 
Etableret i 1955
Ophørt i 1971
Simon Welms

Simon Welms Nielsen (født 26. november 1972) er en tidligere professionel sværvægtsbokser ved Mogens Palle under navnet "The Blond Bomber". Tidligere professionel fotomodel og landmand.

Simon Welms debuterede som professionel den 26. november 1999 ved et stævne i Viborg Stadionhal, hvor han slog sin modstander ud i første omgang. Han opnåede i 2000 yderligere fem kampe, der alle blev vundet på knockout, herunder en kamp i Las Vegas den 4. marts 2000 i en forkamp til VM-kampen mellem Johnny Bredahl og Paulie Ayala. 

Den 9. februar 2001 blev Welms dog slået ud i Odense Idrætshal af amerikaneren Shawn Rodinson. Welms valgte umiddelbart efter at stoppe boksekarrieren.

Efter afslutningen af boksekarrieren blev Welms tiltalt for grov vold mod to tidligere samlevere, og blev af Vestre Landsret i 2004 idømt et års fængsel.

Noter

Eksterne henvisninger 
 
 Profil på Team Palle 

Mandlige boksere fra Danmark
Cardiff City Stadium

Cardiff City Stadium (walisisk: Stadiwm Dinas Caerdydd) er et fodboldstadion, beliggende i Cardiff, Wales. Det er hjemmebanen for Cardiff City Football Club. Stadionet erstattede i 2009 Ninian Park som fodboldklubbens hjemmebane. Det er ejet af Cardiff City Stadium Ltd.

Referencer 

Fodboldstadioner i Wales
Liberty Stadium

Liberty Stadium er et fodboldstadion i Swansea, Wales. Det bruges til fodbold, rugby og koncerter. Liberty Stadium har en kapacitet på 20.750. Stadionet er hjemmebanen for Swansea City F.C. og for rugbyholdet Ospreys.

Galleri

Referencer 

Fodboldstadioner i Wales